Ուսանողության` որպես երիտասարդության ամենագործնական ու ազդեցիկ մասի հետ Հայաստանի Հանրապետության երկրորդ նախագահ Ռոբերտ Քոչարյանի հանդիպումները նրա ողջ պաշտոնավարման ընթացքում պարբերական բնույթ էին կրում: Թե այս հանգամանքը, և թե հիշյալ հանդիպումների մթնոլորտն ու քննարկվող հարցերը հուշում են, թե որքան էր կարևորում Ռոբերտ Քոչարյանը երիտասարդության դերը հասարակության ու պետության կյանքում: Այսօր ներկայացնում ենք պաշտոնավարման ավարտից շուրջ մեկ տարի առաջ երկրորդ նախագահի` Երևանի պետական համալսարանի ուսանողության հետ ունեցած հանդիպման մասին ամփոփ նյութերը: Հանդիպումը տեղի է ունեցել խորհրդարանական հերթական ընտրություններից օրեր առաջ, և բնական է որ ընտրությունների անցկացումը հանդիպման գերակայող թեմաներից է: Այնուհանդերձ Ռոբերտ Քոչարյանը ուսանողների հետ զրուցել է բազմաթիվ այլ թեմաների շուրջ` սկսած արտաքին քաղաքական հարցերից ու տնտեսական խնդիրներից մինչև երիտասարդության դերի մեծացման ու կրթական նոր ծրագրերը: Ներկայացնում ենք նախագահ Քոչարյանի ծավալուն ներածական խոսքն ամբողջությամբ, ինչպես նաև նրա պատասխանները ուսանողների հարցերին: